160 



4. Molge vulgaris Fk. 



Dr. Leydig, op. cit., p. .55, 44. Dr. Schreiber, op. cit., p. 29. Dr. J. v. 

 Bedriaga, op. cit., p. 349. Dr. Fr. Westhoff, Geschleclitsreife Larve von Triton 

 ta?niatus Laur. (Zoolog. Anzeiger, p. 256, XVI. Jlirg. 1893.) 



Alaki tulajdonságok. Akifejlődött álcza testhossza 31 — 38 mm. Ter- 

 mete nyúlánk és karcsú. Feje közepes nagyságú; szélességénél hosszabb; 

 magas, de aránylag keskeny ; a törzsnél nem sokkal szélesebb ; hátulról 

 mell felé s oldal felé elég hirtelen lehajló; előfelé fokozatosan keskenyedő ; 

 szélessége a végtagok beízülési távolságának fele hosszát jóval megha- 

 ladja.* Arczorra rövid, a végén tompán kerekített, vagy lenyesett. Szemei 

 nagyok, oldalt állók; a szem függélyes átmérője még egyszer akkora, mint 

 a szem távola az ajak szélétől. A pupilla gyengén ovális. A szemhéjközti 

 távolság egyenlő a szem vízszintes átmérőjével; nagyobb, mint a szem 

 távola az orrlyuktól s még egyszer akkora, mint egy szemhéj szélessége. 

 A szem vízszintes átmérője nagyobb a szem s az orrlyuk közti távolságnál 

 s még nagyobb az orrlyukak egymástól való távolságánál. Az orrlyukak 

 egymástól való távola a szemhéjközti távolságnak csak felét teszi ki s va- 

 lami kevéssel (mintegy V4-del) mindig kisebb, mint a szem távola az orr- 

 lyuktól. Az orrlyuk s az ajak széle közötti távolság körülbelül a fele az 

 orrlyuk s a szem közötti távolságnak. A szájzug legfeljebb a szem hátulsó 

 szöglete alá ér. A felső ajak bőrkarélya erőteljes. A kopoltyúk hosszú és 

 karcsúnyelűek, hosszú sugarakkal. 



A törzs a fejtől eléggé lefüződik. A hát felül magasra domborodó és 

 keskeny, a has felé szélesedő ; a has kissé puffadt. A törzs oldalán 13 — 14, 

 a hason 7- — 8 keresztben menő izomárok vehető ki, ez utóbbiak közül 

 azonban csak 5 — 6 lép határozottabban elő. 



A végtagok általában hosszúk, fiatal álczákon vékonyak, később 

 vaskosabbak; a hátsók rövidebbek s zömökebbek. A mellső végtag az orr- 

 lyukig, a hátsó csaknem a törzs első harmadáig ér. A kéz s a láb keskeny. 

 Az ujjak vékonyak, hosszúk és lapítottak, hegyük tompított csúcsban vég- 

 ződik. A kéz ujjai közül az első a legrövidebb, a másodiknak felehosszát 

 távolról sem éri el ; a második hosszabb ; a harmadik a leghosszabb ; a 

 negyedik rövidebb, mint a második, de hosszabb, mint az első. A láb ujjai 

 között az első a legrövidebb ; a második hosszabb ; a harmadik a leghosz- 

 szabb ; a negyedik hosszabb, mint a második, de rövidebb, mint a harma- 

 dik ; az ötödik rövidebb, mint a második, de hosszabb, mint az első. 



A fark nagyon összenyomott, rendesen j.óval hosszabb, mint a fej s 

 a törzs együttes hossza. Az uszóhártya a mellső végtag beízülésénél vala- 



* Bedriaga szerint e távolság felét nem éri el. 



